Taib Šarić

Akademik **Taib Šarić** bio je jedan od vodećih bosanskohercegovačkih agroekologa i najistaknutiji herbolog. Rođen je u Čapljini, 1934. godine, a umro u Sarajevu, 15. Juna 2019.

## Edukacija i karijera
Taib Šarić je osnovnu školu pohađao u Čapljini i Mostaru, a srednju u Derventi. Diplomirao je, magistrirao i doktorirao agronomij na Poljoprivrednom fakultetu Univerziteta u Sarajevu.

Postmagistarski studij je obavio u SAD (Kansas State University i Bucknell University, Pennsylvania), a postdoktorski u Holandiji (Wageningen Agricultural University). Zatim je dvije godine učestvovao u kreiranju naučnih projektata iz južnih ratarskih kultura u Indiji (Indian Agricultural Research Institute, New Delhi). Na studijskim usavršavanjima bio je i u  Njemačkoj, Češkoj, Slovačkoj i Švicarskoj.

Šarić je bio profesor emeritus na Poljoprivrednom fakultetu u Sarajevu na kojem je kreirao programe i izvodio nastavu na postdiplomskom studiju iz agroekologije. Učestvovao je u obrazovanju 44 generacije studenata agronomije. Objavio je i 24 knjige (s ponovljenim proširenim izdanjima ukupno 45 knjiga) iz navedenih oblasti – univerzitetske i srednjoškolske udžbenike i priručnike za praksu. Publicirao je i više od 100 naučnih radova i oko 600 stručnih radova iz oblasti ratarstva, agroekologije, herbologije i zaštite okoliša, Ove oblasti bile su u fokusu njegovih istraživanja tokom pet decenija rada.

Najduže – tokom četiri decenije – na matičnom Fakultetu je predavao predmet Opće ratarstvo, a određen broj godina je predavao i Agroekologiju sa agrotehnikom, Osnove ratarstva, Specijalno ratarstvo i Zaštitu i uređenje okoliša. Na postdiplomskim studijima je predavao više predmeta iz oblasti ratarstva, herbologije i zaštite okoliša.

U 1977. na Poljoprivrednom fakultetu u Sarajevu osnovao je općejugoslavenski postdiplomski studij iz herbologije, prvi takav u Evropi. Na njemu su predavali i predavači iz Švicarske, Italije i drugih zemalja.

Akademik Šarić bio je utemeljitelj herbologije kao nauke u Bosni i Hercegovini i jedan od njenih pionira u onovremenoj Jugoslaviji. Bio je jedan od pionira nove naučne oblasti alelopatije, odnosno biohemijskih inhibitornih ili stimulirajućih međuutjecaja biljaka uodređenim fitocenozama u Evropi. Tokom sedam godina rukovodio je velikim jugoslavensko-američkim naučnim projektom u  jekojem istraživana alelopatija usjeva i korova.

Pored velikog broja naučnih saopćenja koje je podnio na naučnim konferencijama u raznim gradovima širom Jugoslavije, od Ohrida do Bleda, podnio je i više naučnih referata na međunarodnim simpozijima i kongresima: u Uppsali, Moskvi, Varšavi, Leipzigu, Brnu, Bratislavi, Keszthelyu (Mađarska), Poznanju, Breightonu, Gentu, Visakapatnamai (Indija), Sidneju itd. Bio je jedan od osnivača Jugoslavenskog društva za proučavanje i suzbijanje korova (u Sarajevu, 1973) i  njegov višegodišnji predsjednik. Jedan je od osnivača *European Weed Research Society* (*EWRS*, Pariz, 1975) i dugo vremena član raznih njegovih rukovodećih organa (*Scientific Committee*, *Educational Committee*, *National Representative of Yugoslavia and Bosnia and Herzegovina*). Od svih osnivača EWRS-a najduže je bio aktivan u njegovim organima (30 godina). Predsjedavao je evropskim simpozijima o korovima u Uppsali, Brajtonu, Parizu i Lisabonu.

Tri decenije bio je glavni i odgovorni urednik triju časopisa iz poljoprivrede. Izabran je za evaluatora međunarodnih naučnih projekata iz oblasti poljoprivrede i zaštite okoline za administraciju Evropske unije u Briselu. Bio je glavni urednik međunarodnog naučnog časopisa *Herbologia* (na engleskom) u kojem se objavljuju radovi prominentnih autora s više kontinenata. Za naučni rad i stručnu publicistiku dobio je nagradu „Veselin Masleša”. Tri puta je nominiran za laureata *World Food Prize* (neformalna Nobelova nagrada za hranu i poljoprivredu).

Za dopisnog člana ANUBiH izabran je 2002, a za redovnog 2008. godine.

## Knjige
#Taib Šarić, V. Beus, Ž. Majstorović, M. Tais, 2013. Granice rasta grada Sarajeva i regije do 2025. godine - ekološki aspekti, ANUBiH, Posebna izdanja, knj. CLIV , Odjelj. prir  i matem.  nauka, knj. 24, Sarajevo, , 99 atr.
#Taib Šarić, I. Đalović, M. Đikić, 2010, Opšte ratarstvo – Praktikum, 7. izd., Sarajevo, Univerzitet u Sarajevu, Zadrugar, 196 str.
#Taib Šarić, 2005, Suzbijanje korova herbicidima, Sarajevo, Poljoprivredni institut. , 100 str. 
#Taib Šarić, E. Hanić, S. Hadžiabulić, O. Vidačić, 2005, Savremeni načini povećanja proizvodnje hrane, Sarajevo, autori, 210 str. 
#Taib Šarić, Dž. Jarebica, Z. Čaušević, 2000, Poljoprivredne sirovine, Sarajevo, Studentska štamparija Univerziteta u Sarajevu.
#Taib Šarić, V. Beus, D. Gadžo, M. Đikić, 1999, Uništavanje i zaštita zemljišta, Garmond, Sarajevo. , 130 str. + 20 listova s tablama 
#Taib Šarić, Đ. Bugarski, D. Gadžo, 1999, Ratarstvo IV: 4. razred srednje poljoprivredne škole, Sarajevo, Studentska štamparija Univerziteta u Sarajevu, Ministarstvo obrazovanja, nauke, kulture i sporta. , 197 str. 
#Taib Šarić, D. Bulić, 1999, Ratarstvo: za III razred poljoprivredno-prehrambene struke III, Sarajevo, Studentska štamparija Univerziteta u Sarajevu, Ministarstvo obrazovanja, nauke, kulture i sporta. . , 180 str. 
#Taib Šarić, D. Gadžo, 1998, Uticaj poljoprivrednih hemikalija na okolinu, Sarajevo, Garmond, EKOBiH – Društvo za zaštitu i unapređenje životne sredine. , 131 str. + 15 listova s tablama
#Taib Šarić, Š. Muminović, 1998, Specijalno ratarstvo, Sarajevo, Garmond. , 358 str. 
#Taib Šarić, Dž. Bisić-Hajro, B. Šaćiragić, E. Alagić, 1997, Biljna proizvodnja [za 1. razred], Sarajevo, Studentska štamparija Univerziteta u Sarajevu, Ministarstvo obrazovanja, nauke, kulture i sporta. . , 174 str. 116 
#Taib Šarić, M. Đikić, D. Gadžo, 1997, Dvije žetve godišnje, Sarajevo, Zadrugar, Edis, 136 str. 
#Taib Šarić, 1996, Atlas korova, 5. izd., Svjetlost, Pedagoški zavod, Sarajevo, 221 str. 
#Taib Šarić, Dž. Jarebica, Z. Čaušević, 1996, Poznavanje i kontrola sirovina, Sarajevo, Studentska štamparija Univerziteta u Sarajevu, 328 str. 
#Lj. Mišić, Dž. Bisić-Hajro, Taib Šarić, 1995, Osnovi biljne proizvodnje, Sarajevo, Ministarstvo obrazovanja, nauke, kulture i sporta, Univerzitet u Sarajevu, 227 str.
#Taib Šarić, M. Šipovac, Dž. Bisić-Hajro, 1986, Praktična nastava sa proizvodnim radom: za II razred poljoprivredne struke, Sarajevo, Svjetlost, 118 str. 
#Taib Šarić, 1991, Atlas korova, 4. izd., Sarajevo, Svjetlost, Pedagoški zavod, 221 str. 
#Taib Šarić, 1991, Korovi i njihovo uništavanje herbicidima, 7. izd., Sarajevo, Zadrugar. , 182 str. 
#Taib Šarić, 1991, Opšte ratarstvo (univerzitetski udžbenik), 4. izd., Sarajevo, NIRO Zadrugar, 389 str. 
#Taib Šarić, 1989, Atlas korova, 3. izd., Sarajevo, Svjetlost, Pedagoški zavod, 221 str. 
#Taib Šarić, 1989, Opšte ratarstvo – Praktikum, 6. izd., Sarajevo, Univerzitet u Sarajevu, Zadrugar, 196 str. 
#Taib Šarić, 1988, Opšte ratarstvo (univerzitetski udžbenik), 3. izd., Sarajevo, NIRO Zadrugar, 389 str. 
#Taib Šarić, 1988, Korovi i njihovo uništavanje herbicidima, 6. izd., Sarajevo, Zadrugar. , 179 str. 
#Taib Šarić, 1987, Opšte ratarstvo – Praktikum, 5. izd., Sarajevo, Univerzitet u Sarajevu, Zadrugar, 196 str.
#Taib Šarić, 1986, Atlas korova, 2. izd., Sarajevo, Svjetlost, Pedagoški zavod, 221 str. 
#Taib Šarić, Dž. Bisić-Hajro, B. Šaćiragić, E. Velagić-Habul, 1986, Biljna proizvodnja: za II razred poljoprivredno-veterinarske i prehrambene struke, Sarajevo, Svjetlost, 1986. , 112 str. 
#Taib Šarić, 1985, Opšte ratarstvo (univerzitetski udžbenik), 2. izd., Sarajevo, NIRO Zadrugar, 389 str. 
#Taib Šarić, 1985, Korovi i njihovo uništavanje herbicidima, 5. izd., Sarajevo, Zadrugar, 192 str. 117 
#Taib Šarić, 1984, Opšte ratarstvo – Praktikum, 4. izd., Sarajevo, Univerzitet u Sarajevu, Zadrugar, 196 str. 
#Taib Šarić, 1983, Opšte ratarstvo (univerzitetski udžbenik), 1. izd., Sarajevo, NIRO Zadrugar, 389 str. 
#Taib Šarić, 1983, Opšte ratarstvo – Praktikum, 3. izd., Sarajevo, Univerzitet u Sarajevu, Zadrugar, 196 str. 
#Dž. Bisić-Hajro, R. Milosavljević, Taib Šarić, 1983, Praktična nastava sa proizvodnim radom 1 (srednjoškolski udžbenik), Sarajevo, Svjetlost. 
#Dž. Bisić-Hajro, R. Milosavljević, Taib Šarić, 1983, Osnovi biljne proizvodnje (srednjoškolski udžbenik), Sarajevo, Svjetlost. 
#Taib Šarić, 1981, Opšte ratarstvo – Praktikum, 2. izd., Sarajevo, Univerzitet u Sarajevu, Zadrugar, 196 str. 
#Taib Šarić, 1980, Korovi i njihovo uništavanje herbicidima, 4. izd., Sarajevo, Zadrugar, 208 str. 
#Taib Šarić, 1978, Atlas korova, 1. izd., Sarajevo, Svjetlost, Pedagoški zavod, 221 str. 
#Taib Šarić, 1978, Herbicidi i zemljište (skripta), Sarajevo, Poljoprivredni fakultet Sarajevo, 97 str.
#Taib Šarić, 1977, Ekologija korova (skripta), Sarajevo, Poljoprivredni fakultet Sarajevo, 88 str. 
#Taib Šarić, 1977, Agroekologija sa agrotehnikom (univerzitetski udžbenik), Sarajevo, Poljoprivredni fakultet Sarajevo, 258 str. 
#Taib Šarić, 1976, Korovi i njihovo uništavanje herbicidima, 3. izd., Sarajevo, Zadrugar, 176 str. 
#Taib Šarić, 1974, Korovi i njihovo uništavanje herbicidima, 2. izd., Sarajevo, Zadrugar, 169 str. 
#Taib Šarić, 1971, Korovi i njihovo uništavanje herbicidima, 1. izd., Sarajevo, Zadrugar 42. Taib Šarić, 1971, Opšte ratarstvo – Praktikum, 1. izd., Sarajevo, Univerzitet u Sarajevu, Zadrugar, 196 str.

### Poglavlja u knjigama
#Šarić, T., 2006, Poljoprivreda, U: Strategija integriranja Bosne i Hercegovine u Evropsku uniju, Sarajevo, Vijeće ministara BiH, Direkcija za evropske integracije: 95-100. (dostupno na: www.parco.gov.ba/?id=1353) 118 
#Šarić, T., 1987, Ekološke posljedice primjene hemikalija u biljnoj proizvodnji, U: Hrana i razvoj, Jugosl. naučna tribina, Beograd. : 59-66. 
#Ostojić, Z., Šarić, T., Čuturilo, S., 1983, Najrašireniji korovi, U: Priručnik izveštajne i prognozne službe zaštite poljoprivrednih kultura, Savez društava za zaštitu bilja Jugoslavije, Beograd: 652-659.

## Povezano
*UNSA
*ANUBiH
*Poljoprivredno-prehrambeni fakultet u Sarajevu

## Reference

## Vanjske veze
*https://unsa.ppf.ba 
*https://www.anubih.ba